
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2006 M. BIRŽELIO 29 D. SPRENDIMO NR. T-192 PAKEITIMO

2009 m. kovo 26  d. Nr. T-118
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Panovių kaimo bendruomenės centro 2009 m. vasario 23 d. prašymą, nusprendžia:

1.Pakeisti savivaldybės tarybos 2006 m. birželio 29 d. sprendimą Nr. T-192 „Dėl negyvenamosios patalpos, esančios Kudirkos Naumiesčio seniūnijoje, Panovių kaime, Juozo Lingio g.1, perdavimo laikinai neatlygintinai valdyti ir naudotis“:

1.1. 1 punkte vietoj žodžio „penkeriems“ įrašant žodį „dešimčiai“;

1.2. 1 punkte po žodžių „pastatas pažymėtas šifru 1C1/p“ įrašant žodžius „unikalus pastato Nr.4400-0842-5138“;


1.3. 1 punktą išdėstant taip:


„1. Perduoti asociacijai Panovių kaimo bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančią ir šiuo metu Kudirkos Naumiesčio Vinco Kudirkos gimnazijos patikėjimo teise valdomą 48,82 kv. m ploto negyvenamąją patalpą, esančią Kudirkos Naumiesčio seniūnijoje, Panovių kaime, Juozo Lingio g.1 (Nekilnojamojo daikto kadastro duomenų byloje Nr.84/11276 pastatas pažymėtas šifru 1C1/p, unikalus pastato Nr.4400-0842-5138,  patalpos indeksas – 1-16, leidžiant naudotis 2,63 kv. m ploto bendro naudojimo patalpa, kurios indeksas – 1-21), asociacijos Panovių kaimo bendruomenės centro įstatuose šiuo metu numatytoms funkcijoms vykdyti.“


2. Įgalioti savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-28, sudarytos 2006 m. liepos 20 d., pakeitimo.

Meras

